Fostul manager al Institutului de Geriatrie Ana Aslan, dar si al Spitalului Bagdasar Arseni din Capitala este gata sa le vorbeasca procurorilor anticoruptie despre sistemul spagilor din sanatate.

Bogdan Paltineanu este el insusi suspectat de luare de mita, asa ca singura lui sansa este sa dea cartile pe fata.

Potrivit unor surse apropiate de ancheta, Bogdan Paltineanu este gata sa spuna lucrurilor pe nume, asta dupa ce in urma cu o luna de zile a fost retinut de procurorii anticoruptie sub acuzatia de luare de mita. El este suspectat ca in urma cu un an, cand era manager al Institutului de Geriatrie Ana Aslan, lua comisioane de la furnizorii de materiale, intre 5 si 10 procente, primind in total 80.000 de euro.

A stat cateva zile in spatele gratiilor insa instanta Curtii de Apel Bucuresti l-a plasat in arest la domiciliu.

Sfatuit de avocat, Paltineanu ia in calcul varianta de a ajunge la un acord cu procurorii DNA, de recunoastere a vinovatiei, dar si de denuntare a altor persoane din sistemul medical, in speranta ca asa va scapa cu o pedeapsa mai blanda.